CELEX: 52018PC0500
Language: lt
Date: 2018-07-05
Title: Pasiūlymas TARYBOS REGLAMENTAS kuriuo iš dalies keičiamas Reglamentas (ES) 2017/1970, kuriuo nustatomos tam tikrų žuvų išteklių ir žuvų išteklių grupių žvejybos Baltijos jūroje galimybės 2018 m.

EUROPOS KOMISIJA
            Briuselis, 2018 07 05
            COM(2018) 500 final
            2018/0264(NLE)
            Pasiūlymas
            TARYBOS REGLAMENTAS
            kuriuo iš dalies keičiamas Reglamentas (ES) 2017/1970, kuriuo nustatomos tam tikrų žuvų išteklių ir žuvų išteklių grupių žvejybos Baltijos jūroje galimybės 2018 m. 
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Remiantis daugiamečiu Baltijos jūros išteklių valdymo planu (Reglamentas (ES) 2016/1139) ir jo laikantis, Tarybos posėdyje Tarybos reglamentu (ES) 2017/1970 nustatytos 2018 m. Botnijos įlankos silkių žvejybos (30–31 pakvadračiuose) galimybės. ES skirta kvota – 84 599 tonos – nustatyta atsižvelgiant į atitinkamos dalies išteklių didžiausią galimą tausios žvejybos laimikį (MSY) atitinkantį mirtingumo dėl žvejybos lygį, t. y. 0,15, ir Tarptautinės jūrų tyrinėjimo tarybos (ICES) pateiktą išsamų analitinį įvertinimą. 
            
            
               2018 m. įsigaliojo Reglamento (ES) 2016/1139 pakeitimas, kuriuo, vadovaujantis naujausiomis ICES pateiktomis rekomendacijomis, Botnijos įlankos silkių išteklių MSY vertės buvo pakeistos. Pakeitimu MSY atitinkančio mirtingumo dėl žvejybos intervalų skaitinės reikšmės padidintos nuo 0,11–0,15 iki 0,15–0,21 ir šis pakeitimas sudaro teisinį pagrindą iš dalies pakeisti Tarybos reglamente (ES) 2017/1970 nustatytas atitinkamas žvejybos galimybes.
            
            
               Šiuo pasiūlymu, atsižvelgiant į MSY atitinkančio mirtingumo dėl žvejybos lygį, t. y. 0,21, nustatoma, kad Botnijos įlankos silkių ES kvota yra lygi 95 566 tonoms.
            
            
               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Šį klausimą 2017 m. spalio 9 ir 10 d. vykusiame Žemės ūkio ir žuvininkystės tarybos posėdyje iškėlė ir aptarė susijusios valstybės narės. Komisija sutiko apsvarstyti galimybę skubiai pateikti atitinkamą pasiūlymą pakoreguoti daugiamečiame Baltijos jūros išteklių valdymo plane nustatytus Botnijos įlankos silkėms taikomus intervalus, siekiant vėliau pakeisti atitinkamas 2018 m. žvejybos Baltijos jūroje galimybes.
            
            
               2018 m. sausio 15 d. Baltijos jūros patariamoji taryba pateikė Komisijai savo poziciją, kurioje nurodė, kad pritartų skubiam žvejybos Baltijos jūroje galimybių pakeitimui, atitinkančiam naujausias mokslines rekomendacijas, priimtas po to, kai buvo patvirtintas iš dalies pakeistas daugiametis Baltijos jūros išteklių valdymo planas. Ji taip pat pridūrė, kad, laiku pakeitus Botnijos įlankos silkių išteklių žvejybos Baltijos jūroje galimybes, nacionalinės administracijos kvotas savo žvejams galėtų paskirstyti iki žvejybos tinklinėmis gaudyklėmis sezono pradžios (gegužės mėn.), todėl būtų išvengta nuostolių ar veiklos pertrūkių.
            
            
               3.TEISINIAI PASIŪLYMO ASPEKTAI
            
            
               Siūlomu pakeitimu siekiama iš dalies pakeisti Tarybos reglamentą (ES) 2017/1970, kaip išdėstyta toliau.
            
            
               Reglamento (ES) Nr. 2017/1970 priedo lentelėje pateikti skaičiai, susiję su silkių žvejyba 30–31 pakvadračiuose (HER/30/31.), turės būti padidinti, atsižvelgiant į Reglamente (ES) 2016/1139 su paskutiniais pakeitimas, padarytais Reglamentu (ES) 2018/YYYY, nustatyto mirtingumo dėl žvejybos pakeitimus.
            
            
            
            
               2018/0264 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo iš dalies keičiamas Reglamentas (ES) 2017/1970, kuriuo nustatomos tam tikrų žuvų išteklių ir žuvų išteklių grupių žvejybos Baltijos jūroje galimybės 2018 m. 
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
         
         
            
               atsižvelgdama į Europos Komisijos pasiūlymą,
            
            
               kadangi:
            
            
               (1)vadovaujantis Europos Parlamento ir Tarybos reglamento (ES) 2016/1139
                  1
                nuostatomis, Tarybos reglamentu (ES) 2017/1970
                  2
               , be kita ko, nustatytos silkių žvejybos ICES 30–31 pakvadračiuose (Botnijos įlankos silkių išteklių) galimybės;
            
            
               (2)atsižvelgiant į ICES pateiktą naujausią mokslinę informaciją, Reglamento (ES) 2016/1139 nuostatos dėl Botnijos įlankos silkių išteklių iš dalies pakeistos ... Reglamentu (ES) YYYY/XXXX
                  3
               ;
            
            
               (3) atsižvelgiant į Reglamento (ES) 2016/1139 pakeitimą, Botnijos įlankos silkių išteklių žvejybos galimybės turėtų būti padidintos; 
            
            
               (4)todėl Reglamentas (ES) 2017/1970 turėtų būti atitinkamai iš dalies pakeistas;
            
            
               (5)pagrindinis silkių žvejybos tinklinėmis gaudyklėmis sezonas prasideda gegužės mėnesį. Kad valstybės narės galėtų žvejybos galimybes nacionaliniu lygmeniu paskirstyti laiku (iki sezono pradžios), šis reglamentas turėtų įsigalioti kitą dieną po jo paskelbimo,
            
            
               PRIĖMĖ ŠĮ REGLAMENTĄ: 
            
            
               1 straipsnis
            
            
               Reglamento (ES) 2017/1970 priede įrašas, susijęs su silkėmis ICES 30–31 pakvadračiuose, pakeičiamas taip: 
            
            
                     
                        „Rūšis:
                     
                  
                  
                     
                        Silkė
                     
                  
                  
                     
                  
                  
                     
                        Zona:
                     
                  
                  
                     
                        30–31 pakvadračiai
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Suomija
                     
                  
                  
                     
                        78 351
                     
                  
                  
                     
                  
                  
                     
                  
               
                     
                        Švedija
                     
                  
                  
                     
                        17 215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Sąjunga
                     
                  
                  
                     
                        95 566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        BLSK
                     
                  
                  
                     
                        95 566
                     
                  
                  
                     
                  
                  
                     
                        Mokslinėmis rekomendacijomis pagrįstas BLSK“ 
                     
                  
               
                     
                  
               
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas yra privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        2016 m. liepos 6 d. Europos Parlamento ir Tarybos reglamentas (ES) 2016/1139, kuriuo nustatomas daugiametis Baltijos jūros menkių, silkių ir šprotų išteklių valdymo ir tų išteklių žvejybos planas ir iš dalies keičiamas Tarybos reglamentas (EB) Nr. 2187/2005 bei panaikinamas Tarybos reglamentas (EB) Nr. 1098/2007 (OL L 191, 2016 7 15, p. 1).
               
               
                  
                     (2)
                  
                        2017 m. spalio 27 d. Tarybos reglamentas (ES) 2017/1970, kuriuo nustatomos tam tikrų žuvų išteklių ir žuvų išteklių grupių žvejybos Baltijos jūroje galimybės 2018 m. ir iš dalies keičiamas Reglamentas (ES) 2017/127 (OL L 281, 2017 10 31, p. 1).
               
               
                  
                     (3)
                  
                        2018 m. xxx xx d. Europos Parlamento ir Tarybos reglamentas (ES) 2018/xxxx, kuriuo dėl tam tikrų Baltijos jūros silkių išteklių mirtingumo dėl žvejybos intervalų ir išsaugojimo lygio iš dalies keičiamas Reglamentas (ES) 2016/1139 (OL..).